**RIIGIMETSA MAJANDAMISE KESKUS**

Alar Süda

alar.suda@rmk.ee 16.01.2024

**Ahtme uuringuruumis maavaravaru arvele võtmine teekaitsevööndis**

OÜ Inseneribüroo STEIGER teostas geoloogilise uuringu Ahtme uuringuruumis (luba L.MU/518371, Lisa 1). Uuringuruum teenindusala pindalaga 14,70 ha asub Ida-Viru maakonnas Jõhvi vallas Kose külas kinnistul Ahtme metskond 16 (25201:008:0096). Uuringu loa omanik on ettevõte OÜ Marina Minerals.

Uuringuruumi teenindusala külgneb kirdeservas vahetult avalikus kasutuses oleva kohaliku Kose ümbersõit tee nr 2510027 äärmise sõiduraja välimise servaga. Antud tee jääb samuti Ahtme metskond 16 ( 25201:008:0096) kinnistule. Geoloogilise uuringu tulemusel selgus, et maavara kihi paksus on Ahtme uuringuruumis vahetult Kose ümbersõit tee ääres ~2,5 - 3,5 m (graafiline lisa 1). Liiv on sobiv teede ehituseks ja täitematerjaliks.

Arvestades maavara majanduslikult otstarbekat ja säästlikku kasutamist, on geoloogilise uuringu loa omaniku soov võtta maavara aktiivse tarbe­varuna arvele võimalikult maksimaalses mahus ja pindalal. Sellest tulenevalt palume kooskõlastust liivavaru arvele võtmiseks aktiivse tarbevaruna Ahtme uuringuruumi piires Kose ümbersõit tee servast kuni 10 m kaugusele (Lisa 2).

Tulevikus maavara kaevandamisel jäetakse nõlvadele nõutud kaldega tervikud, mis tagavad nõlvade püsivuse.

Lugupidamisega

*/allkirjastatud digitaalselt/*

Helis Pormeister

OÜ Inseneribüroo STEIGER

geoloogiaosakonna juhataja

Lisa 1 - Geoloogilise uuringu luba

Lisa 2 - Plaan (Ahtme)